Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
15 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -7.44 จุด (-0.47%) ปิดภาคเช้าที่ 1,579.46 จุด ด้วยมูลค่าการซื้อขาย 36,366.61 ล้านบาท
Most Positive Impact: BAM (+0.31 จุด), TOA (+0.19 จุด), SCB (+0.16 จุด)
Most Negative Impact: PTT (-1.35 จุด), GULF (-1.31 จุด), GPSC (-1.13 จุด)
ตลาดหุ้นไทยภาคเช้าอ่อนตัวลงตามทิศทางตลาดหุ้นทั่วภูมิภาค เนื่องจากความสับสนหลังจากที่สหรัฐฯ ออกมาระบุว่าจะไม่มีการพิจารณาปรับลดภาษีให้จีนเพิ่มเติมจนกว่าจะผ่านการเลือกตั้งประธานาธิบดีสหรัฐฯในช่วงเดือน พ.ย.
แนวโน้มตลาดบ่าย
คาดกรอบ SET Index บ่ายนี้ที่ 1,575-1,590 จุด คาดนักลงทุนบางส่วนแบ่งขายทำกำไรรอประเมินการลงนามข้อตกลงการค้าสหรัฐฯ-จีน คืนนี้ หลังมีรายงานข่าวที่สร้างความสับสน และทำให้ตลาดกังวลว่าจะมีการเจรจาเฟส 2 กันต่อหรือไม่ ในมุมมองของ KS research คาดว่าจะมีการลงนาม แต่อาจยังไม่เห็นรายละเอียดในเฟส 2 (กรณีที่ 2 ตามที่ KS research ประเมิน)
ประเมินเหตุการณ์ออกเป็น 3 กรณี ได้แก่ 1) มีการลงนาม Phase1 และเผยรายละเอียด Phase2 เช่น กำหนดการยกเลิกภาษีก้อนที่เหลือวงเงิน 1.1แสนล้านเหรียญสหรัฐ ซึ่งจะเปิด Upside risk ให้กับ SET Index ยืนเหนือ 1,600 จุด และหนุนกลุ่ม Global play ที่แม้ผลประกอบการ Q4 จะอ่อนตัว (TOP, IRPC, IVL) แต่เชื่อว่าตลาดจะมองข้าม 2) ลงนาม Phase1 แต่ไม่เผยรายละเอียด Phase2 กรณีนี้ตลาดรับรู้ไปแล้ว คาด SET Index แกว่งตัวในกรอบ 1,570-1,590 จุด แนะนำ PTTEP, PTTGC , AP, STEC 3) ยกเลิกการลงนาม Phase1 คาด SET Index เผชิญกับแรงกดดัน คาด SET เทรดกรอบ 1,540 +/-
กลยุทธ์การลงทุน แนะนำรอประเมินสถานการณ์คืนนี้ หากอิงจากกรณีที่ 2 SET Index จะแกว่งตัว 1,570-1,590 จุด ดังนั้นหากบ่ายนี้ตลาดปรับตัวลงต่ำกว่า 1,575 จุด แนะนำเริ่มทะยอยสะสมเพื่อรอลุ้นการ preview งบ Q4/19 และ Outlook ปี 2020 แนะนำ PTTEP PTTGC
Timeline การเมืองไทยในเดือนมกราคม วันที่ 20 ม.ค.จะเป็นการการโหวต พรบ. งบประมาณปี 2563 วงเงิน 3.2 ล้านล้านบาท ในชั้น ส.ว., กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
รายงานตัวเลขเศรษฐกิจสำคัญ วันพฤหัสติดตามรายงานการประชุม ECB และตัวเลขยอดค้าปลีกสหรัฐฯ เดือน ธ.ค. คาด +0.3% MoM วันศุกร์ ติดตาม GDP ไตรมาส 4/62 ของจีน คาด +6.0% YoY และดัชนีผลผลิตภาคอุตสาหกรรมของจีน เดือน ธ.ค. คาด +5.9% YoY ลดลงเล็กน้อยจากเดือนก่อนที่ +6.2% YoY รวมถึงรายงานจำนวนใบอนุญาตก่อสร้างของสหรัฐฯ เดือน ธ.ค. คาด +10% YoY เป็น 1.46 ล้านใบอนุญาต
หุ้นแนะนำ PTTEP PTTGC